# Josefa Contijoch i Pratdesaba

Josefa Contijoch i Pratdesaba (Manlleu, 20 de gener de 1940) és una escriptora catalana. Filla d'una família d'impressors i llibreters. Estudia comerç i idiomes a les germanes carmelites de Manlleu. Després estudia filologia a la Universitat de Barcelona. Entre 1963 i 1967 va formar part del grup literari Cau Faluga de Manlleu, format per Josep Gallardo, Joan Josep Guillén, Elies Mas, Jacint Sala, Josep Serra, Joan i Josefa Contijoch. Des de l'any de la seva creació (1992, per iniciativa de Montserrat Abelló i Maria-Mercè Marçal) forma part del Comitè d'Escriptores del Centre Català del PEN Club; és de l'equip fundador del col·lectiu Quark Poesia de la UAB.
Les seves primeres obres de poesia són dels anys 60 i les escriu en castellà, serà uns anys més tard quan comença a publicar en català: Quadern de vacances (una lectura d'El segon sexe) (1983; Premi Miquel Martí i Pol de poesia de Comissions Obreres el 1981), Ales intactes (1996; Premi de Poesia Salvador Espriu 1994), Les lentes il·lusions (2001; Premi Màrius Torres 2000) i Congesta (2007). També conrea la narrativa. Així ha escrit novel·les com Potala (1986), La dona liquada (1990) o Els dies infinits (2001); i narrativa infantil. També conrea els gèneres de crítica literària o assaig, amb llibres com Les vacants (2005), i és traductora del francès.
El 2013 va guanyar el premi Crexells de narrativa atorgat per l'Ateneu Barcelonès.

## Obres
### Poesia
#### En castellà

* De la soledad primera (Barcelona: Editorial Trimer, 1964)
* Aquello que he visto (Madrid: Ediciones Alorca, 1965)
* Tombstone blues (Manlleu: edició ciclostilada, 1967)

#### En català

* La corda de l'arpa i el coll de l'artista, premi Marisa Picó d'Alcoi, 1972. Romangué inèdit fins a la seva recreació / refundició i publicació al volum Ales intactes, del 1996.
* Orient/Express, accèssit al premi Ciutat de Tarragona, 1980. Romangué inèdit fins a la seva recreació / refundició i publicació al volum Ales intactes, del 1996.
* Quadern de vacances (una lectura d'El segon sexe) (Barcelona: Amarantos, 1983)
* Tractat de somnis, accèssit al premi de poesia Miquel Martí i Pol de Roda de Ter, 1989. Romangué inèdit fins a la seva recreació / refundició i publicació al volum Ales intactes, del 1996.
* Ales intactes (Barcelona: Columna, 1996)
* Les lentes il·lusions (Barcelona: Edicions 62, 2001, Premi Màrius Torres)
* Congesta (Barcelona: Edicions 62, 2007)
* Ganiveta. Antologia poètica 1964-2011 (Palma: Lleonard Muntaner, 2012)
* Baix continu (Barcelona: Edicions de 1984, 2014)

### Antologada com a poeta a...

* Europa és una dona / Europe Is a Woman, a cura d'Anna Aguilar Amat (Bellaterra: Servei de Publicacions de la Universitat Autònoma de Barcelona, 2007)
* Eròtiques i despentinades. Un recorregut de cent anys per la poesia catalana amb veu de dona, amb il·lustracions de Maria Montes. Dàctil Poesia 26. (Tarragona: Arola Editors, 2008)
* Les vaques magres. Bouesia 2007 (Tarragona: Arola Editors, 2008)

### Novel·la

* Potala (Barcelona: Laia, 1986)
* No em dic Raquel (Barcelona: Laia, 1989)
* La dona liquada (Barcelona: Columna, 1990)
* Rímmel (Barcelona: Columna - Edicions de l'Eixample, 1994)
* Amor congelat (Tarragona: El Mèdol, 1997)
* Tòrrida tardor (Tarragona: El Mèdol, 1997)
* Els dies infinits (Barcelona: Columna, 2001)
* Sense alè (Barcelona: Edicions de 1984, 2012), Premi Ciutat de Barcelona de Literatura en llengua catalana 2012.

### Narrativa infantil i juvenil

* La marieta i el pi (Barcelona: Combel, col·lecció El cavall volador, sèrie Pas, 2002)
* La marieta i la neu (Barcelona: Combel, col·lecció El cavall volador, sèrie Pas, 2002)
* La marieta i la festa major (Barcelona: Combel, col·lecció El cavall volador, sèrie Pas, 2002)
* La marieta i la nit (Barcelona: Combel, col·lecció El cavall volador, sèrie Pas, 2002)

### Teatre

* Contaminació, lectura dramatitzada a l'SGAE el 2009

### Crítica literària / assaig / edicions a cura de l'autora

* Homenatge a Maria-Mercè Marçal, diversos autors (Barcelona: Empúries, 1998)
* "Virgina Woolf - Vita Sackville-West: Fascinacions transferides", conferència dramatitzada del cicle "Cartografies del desig - 15 escriptors i el seu món", Casa Elizalde, Barcelona, 1997; dins del llibre col·lectiu Cartografies del desig. Quinze escriptores i el seu món (Barcelona: Proa, La Mirada, 1997)
* "Contra l'oblit. Montserrat Roig - Anne Frank", 2n cicle "Cartografies del desig", Casa Elizalde, Barcelona, 1998; dins el llibre Memòria de l'aigua. Onze escriptores i el seu món (Barcelona: Proa, La Mirada, 1999)
* "La claror (La paraula en Maria-Mercè Marçal)", dins Llengua abolida. Primer encontre de creadors (Lleida: Ajuntament de Lleida, 2000)
* Les vacants. Antologia de textos de dones del segle XX (Barcelona: March Editor, 2005)
* "Màscares sota la lluna - Víctor Català - Grazia Deledda", 3r cicle "Cartografies del desig", 2001. Teatre l'Espai, Barcelona. Comitato Nazionale Minoranze Etnico-Linguistiche in Italia, 2006.
* Història de can Contijoch de Manlleu (homenatge i record) (Novembre 2008)
* La passió segons Maria-Mercè Marçal. Dietari d'una amistat(Palma: Lleonard Muntaner, 2016)

### Receptes, consells i més

* Receptes per estimar. Tots els plats de sempre per viure millor. Consells terapèutics, receptes detallades, amb Enriqueta Mercadé (Barcelona: Ara Llibres, 2003)
* Més receptes per estimar, amb Enriqueta Mercadé (Barcelona: Ara Llibres, 2007)

### Traduccions fetes per l'autora

del francès:
* Bernard Pozier i Serge Patrice Thibodeau: Una finestra gebrada, junt amb altres traductors i escriptors, Seminari de Traducció Poètica de Farrera VII (Institució de les Lletres Catalanes / Emboscall, 2004)
* Sarah Kofman: Carrer Ordener, carrer Labat, traducció amb Yael Langella (Palma: Lleonard Muntaner, 2005)
* Postfaci "Encuentro con Djuna Barnes", entrevista de Michèle Causse a Djuna Barnes dins El almanaque de las mujeres, de Djuna Barnes. Edició d'Isabel Franc (Barcelona-Madrid: Egales, 2008)
* Lydia Flem: Com vaig buidar la casa dels meus pares (Palma: Lleonard Muntaner, 2009)

## Notes i referències

* ↑ «Josefa Contijoch i Pratdesaba | enciclopèdia.cat». [Consulta: 10 desembre 2021].
* ↑ Nascuda a l'"any de l'aiguat" segons les seves pròpies paraules
* ↑ «Quatre dels seus membres recorden, en públic, el grup literari Cau Faluga». El Ter, Núm.127, oct. 2006, p. 33.
* ↑ «Sense alè de Josefa Contijoch guanya el XLII Premi Crexells». www.ateneubcn.org, 22-06-2013. Arxivat de l'original el 23 de setembre 2015. [Consulta: 21 octubre 2014].
* ↑ «Literatura en llengua catalana – PREMIS CIUTAT DE BARCELONA». [Consulta: 8 maig 2021].
* ↑ «Josefa Contijoch presenta a Manlleu 'La passió segons Maria-Mercè Marçal. Dietari d'una amistat», 21-11-2016. [Consulta: 15 març 2021].

## Enllaços externs

* «Josefa Contijoch i Pratdesaba». Associació d'Escriptors en Llengua Catalana.
* Fitxa de l'autora al "Qui és qui de les lletres catalanes" Arxivat 2011-02-07 a Wayback Machine.